На основу члана 99. Закона о планирању и изградњи („Сл.гласник РС“,бр.72/09, 81/09-испр.64/10-одлукаУС, 24/11, 121/12,43/13-одлука УС, 50/13-одлука УС, 98/13-одлука УС, 132/14, 145/14, 83/2018, 31/2019, 37/2019-др.закон, 9/2020, 52/2021 и 62/2023), Одлуке о приступању отуђења неизграђеног грађевинског земљишта у јавној својини Града Прокупља, путем јавног надметања бр.06-54/2025-02 од 11.07.2025. године , Скупштина Града Прокупља на седници одржаној дана 22.07.2025.године, РАСПИСУЈЕ

**ЈАВНИ ОГЛАС**

**ЗА ОТУЂЕЊЕ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ГРАДА ПРОКУПЉА ПУТЕМ ЈАВНОГ НАДМЕТАЊА**

 **I ПРЕДМЕТ ОТУЂЕЊА:**

 Предмет отуђења је неизграђено грађевинско земљиште у јавној својини града Прокупља, и то следеће кат. парцеле:

1. **кат.парцела бр.5904** КО Прокупље-град, укупне површине 0.80,26 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 10.835.100,00 динара односно 92.481,22 евра;
2. **кат.парцела бр. 5905** КО Прокупље-град, укупне површине 0.68,27 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 9.216.450,00 динара односно 78.665,50 евра;
3. **кат.парцела бр. 5906** КО Прокупље-град, укупне површине 0.64,08 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 8.650.800,00 динара односно 73.837,49 евра;
4. **кат.парцела бр. 5908** КО Прокупље-град, укупне површине 0.57,13 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 7.712.550,00 динара односно 65.829,21 евра;
5. **кат.парцела бр. 5910** КО Прокупље-град, укупне површине 0.20,11 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 2.714.850,00 динара односно 23.172,16 евра;
6. **кат.парцела бр. 5912** КО Прокупље-град, укупне површине 1.00,45 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 13.560.750,00 динара односно 115.745,56 евра;
7. **кат.парцела бр. 5913** КО Прокупље-град, укупне површине 1.04,85 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 14.154.750,00 динара односно 120.815,55 евра;
8. **кат.парцела бр. 5919** КО Прокупље-град, укупне површине 1.05,98 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 14.307.300,00 динара односно 122.117,62 евра;
9. **кат.парцела бр. 5923** КО Прокупље-град, укупне површине 1.05,88 ха, по врсти градско грађевинско земљиште, уписана у лист непокретности бр. 854 за КО Прокупље- град, носиоца права јавне својине Града Прокупља, у висини тржишне вредности у износу од 1.350,00 динара по метру квадратном, што за укупну површину износи 14.293.800,00 динара односно 122.002,39 евра;

а које су одређене на основу процене Министарства финансија-Пореске управе,

**II УСЛОВИ ОТУЂЕЊА:**

Предметно градско грађевинско земљиште се отуђује у постојећем- „виђеном“ стању, без права купца на накнадне рекламације.

Укупна почетна купопродајна (тржишна) цена непокретности из тачке 1. овог огласа одређена је у висини тржишне вредности коју је утврдило Министарство финансија – Пореска управа.

Коначна купопродајна цена непокретности биће утврђена након спроведеног поступка јавног надметања.

Критеријум за избор најповољнијег понуђача је „највиша понуђена цена по метру квадратном“. Рок за плаћање купопродајне цене је **3 (три) дана** од дана закључења купопродајног уговора**.**

Трошкови потврде уговора код јавног бележника и други евентуални трошкови који могу произаћи из реализације овог правног посла падају на терет купца.

Предметно градско грађевинско земљиште се отуђује ради изградње објекта за становање чија је изградња предвиђена Информацијом о локацији бр. 351-113/2025-05 од 07.07.2025. године. Рок за пријаву радова за изградњу објекта је **15 месеци од дана солемнизације уговора** код јавног бележника, у супротном стицалац ће бити дужан да врати грађевинску парцелу описану у ставу 1. овог Огласа у јавну својину града Прокупља, као и да о свом трошку врати земљиште у првобитно стање и надокнади штету Граду Прокупљу. Стицалац је дужан да плати законом прописане пореске обавезе, као и да са надлежним јавним предузећима односно имаоцима јавних овлашћења уговори услове и плати трошкове за прикључења новоизграђеног објекта на комуналну и другу инфраструктуру.

**III УСЛОВИ ПРИЈАВЉИВАЊА:**

Право учешћа у поступку отуђења имају сва правна и физичка лица, за једну или више катастарских парцела а која испуњавају остале услове огласа и која уплате депозит.

Право учешћа на огласу имају сва правна и физичка лица која уплате **депозит у висини од 50% процењене тржишне вредности непокретности (за сваку парцелу за коју се пријављује за учешће у поступку јавног надметања)**.

Заинтересована правна и физичка лица су у обавези да року од **30 дана од дана објављивања огласа а најкасније до 22.08.2025. године** уплате износ депозита за учешће у поступку. Уплата се врши на рачун број **840-1308804-82, позив на број 97 48-08506852 буџет Града Прокупља,** сврха уплате депозит за учешће у јавном надметању отуђења неизграђеног грађевинског земљишта у јавној својини града Прокупља.

Уредна и потпуна пријава мора да садржи:

- **пријаву за учешће у поступку јавног надметања, са означеном катастарском парцелом или више катастарских парцела за кооје се пријављује,**

- **потврду о уплати депозита** са јасном назнаком пословне банке и бројем рачуна на који се може извршити повраћај депозита у случају да подносилац пријаве не буде изабран као најповољнији понуђач;

-**изјаву о прихватању свих услова из јавног огласа, и**

-**изјаву о губитку права на враћање депозита.**

Наведене изјаве су саставни део овог Јавног огласа, и налазе се на званичној страници града Прокупља.

Уредна и потпуна пријава мора бити потписана и оверена печатом (уколико се ради о правном лицу) и мора да садржи све податке о подносиоцу понуде:

- **ЗА ФИЗИЧКА ЛИЦА:**

- име и презиме,

- матични број,

 - адресу становања,

- очитану личну карту,

 - контакт телефон,

- ако је лице приватни предузетник уз понуду се прилаже и извод из регистра привредних субјеката, не старији од 30 дана од дана подношења пријаве, као и потврду о пореском идентификационом броју,

- уверење локалне пореске администрације о измиреним обавезама по свим основама пореза,

**- број или бројеве катастарских парцела за које се пријављује**

**- ЗА ПРАВНА ЛИЦА:**

- назив и седиште правног лица,

- оригинал извод из регистра привредних субјеката са подацима за то правно лице не старији од 30 дана,

- податке о рачуну код пословне банке код које има рачун,

 - копију решења о додељеном пореском идентификационом броју,

 - име и презиме овлашћеног заступника и његов потпис, са овереним картоном депонованог потписа

- уверење локалне пореске администрације о измиреним обавезама по свим основама пореза,

- **број или бројеве катастарских парцела за које се пријављује**

У случају да подносиоца пријаве заступа пуномоћник, пуномоћје за заступање мора да буде оверено од стране Јавног бележника.

Учесник уз пријаву мора да достави потврду о уплати депозита, изјаву да прихвата све услове из јавног огласа и изјаву о губитку права на враћање депозита (чији су нацрти саставни део овог јавног огласа).

Заинтересовани учесници који су уплатили депозит пријаве за учешће у јавном надметању достављају препорученом пошиљком на адресу Града Прокупља, ул.Никодија Стојановића Татка бр.2, 18400 Прокупље, или на писарници Градске управе града Прокупља, радним данима до 15 часова, у затвореној коверти на којој је назначено „ Пријава за учешће на јавном надметању - НЕ ОТВАРАТИ“ у року од 30 дана од дана објављивања огласа а **најкасније до 22.08.2025. године,** с тим да се 30-ог дана, понуда може доставити до 12 часова. На полеђини пријаве назначити име, односно назив учесника, адресу и контакт телефон.

Непотпуне и неблаговремене пријаве неће се разматрати. Скупштина града задржава право да поништи поступак по Јавном огласу, и да у случају пријема непотпуних и неблаговремених пријава не изврши избор најповољнијег понуђача.

Град Прокупље неће сносити никакву одговорност нити бити дужан да надокнади било какву штету коју би учесник евентуално могао имати поводом учешћа у поступку.

 **IV ИЗБОР НАЈПОВОЉНИЈЕГ ПОНУЂАЧА**

Поступак јавног надметања спроводи Комисија за спровођење поступка отуђења неизграђеног грађевинског земљишта путем јавног надметања (у даљем тексту: Комисија). Јавно надметање биће одржано:

* **дана 28.08.2025. године, у 10,00 часова у просторијама Градске управе града Прокупља**, за катастарске парцеле бр.5904, 5905 и 5906 КО Прокупље-град;
* **дана 02.09.2025. године, у 10,00 часова у просторијама Градске управе града Прокупља**, за катастарске парцеле бр.5908, 5910 и 5912 КО Прокупље-град;
* **дана 05.09.2025. године, у 10,00 часова у просторијама Градске управе града Прокупља**, за катастарске парцеле бр.5913, 5919 и 5923 КО Прокупље-град

 Критеријум за избор најповољнијег понуђача је висина понуђене купопродајне цене, уз претходно испуњене услове за учешће у поступку отуђења.

**Најмањи лицитациони корак у јавном надметању је 20% од износа почетне цене.**

Поступак јавног надметања спровешће се и у случају да пристигне најмање једна благовремена и потпуна пријава на основу које се подносилац региструје и проглашава купцем, ако почетну цену по којој се непокретност отуђује из јавне својине прихвати као купопродајну цену, с тим да уколико не прихвати купопродајну цену, губи право на враћање депозита.

Учесник који понуди највиши износ купопродајне цене потписује изјаву о висини понуђене цене коју је дужан да уплати у року утврђеним огласом. Уколико учесник не закључи уговор и не уплати купопродајну цену у предвиђеном року, губи право на повраћај депозита.

 По спроведеном поступку јавног надметања, Скупштина Града Прокупља доноси одлуку о отуђењу неизграђеног грађевинског земљишта најповољнијем понуђачу.

У року од 8 дана од дана доношења одлуке о најповољнијем учеснику јавног надметања, сви учесници огласа биће писано обавештени о избору најповољније понуде.

Изабрани учесник и Град Прокупље закључиће уговор о отуђењу неизграђеног грађевинског земљишта у року од 30 дана од доношења одлуке о отуђењу предметне непокретности.

Уколико изабрани учесник не закључи уговор у остављеном року, сматраће се да је одустао те ће се на закључење уговора позвати наредни најповољнији понуђач.

 Депозит се, у случају да понуђач не буде изабран као најповољнији, враћа у року од 10 дана од дана доношења одлуке о избору најповољнијег понуђача, а у случају да најповољнији понуђач одустане од закључења уговора или не уплати купопродајну цену **у року од 3 (три) дана од закључења уговора**, уплаћени депозит неће бити враћен.

 Најповољнијем понуђачу се уплаћени износ депозита задржава до закључења уговора о купопродаји и исти се урачунава у износ купопродајне цене.

Понуђачу који не буде изабран као најповољнији, враћа се уплаћени депозит у року од 10 дана од дана доношења Одлуке о избору најповољнијег понуђача.

Заинтересована лица ради пружања додатних информација и обавештења могу се обратити контакт особи Снежани Атанасковић- заменику начелника Градске управе града Прокупља, радним данима од 08,00-15,00 часова у канцеларији број 35, или на тел.027/324- 040, локал 135. Оглас објавити на званичној интернет страници Града Прокупља и у дневном листу „Политика“.

Број: 06-62/2025-02

У Прокупљу, дана 22.07.2025.. године

СКУПШТИНА ГРАДА ПРОКУПЉА

ПРЕДСЕДНИК

 СКУПШТИНЕ ГРАДА ПРОКУПЉА

 Дејан Лазић

 ПРАВНА ЛИЦА

На основу Огласа о отуђењу неизграђеног грађевинског земљишта у јавној својини Града Прокупља, које се налазе у Прокупљу, путем јавног надметања а који је објављен у дневном листу „Политика“ дана 24.07.2025. Године, дајем следећу

**ИЗЈАВУ О ГУБИТКУ ПРАВА НА ВРАЋАЊЕ ДЕПОЗИТА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Назив правног лица )

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме лица овлашћеног за заступање)

као понуђач изјављујем да сам сагласан да ми депозит у износу од \_\_\_\_\_\_\_\_\_\_\_\_\_\_\_\_\_ динара неће бити враћен;

1. Уколико уплатим депозит а не поднесем пријаву;

2. Уколико као понуђач чија је понуда проглашена најповољнијом, по позиву за закључење уговора, не потпишем уговор,

3. Уколико као најповољнији понуђач потпишем уговор, а не уплатим целокупну купопродајну цену у року предвиђеном потписаним уговором.

У \_\_\_\_\_\_\_\_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_ године

 ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 потпис овлашћеног лица

ФИЗИЧКА ЛИЦА

На основу Огласа о отуђењу неизграђеног грађевинског земљишта у јавној својини Града Прокупља, које се налазе у Прокупљу, путем јавног надметања а који је објављен у дневном листу „Политика“ дана 24.07.2025. Године, дајем следећу

**ИЗЈАВУ О ГУБИТКУ ПРАВА НА ВРАЋАЊЕ ДЕПОЗИТА**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Име и преизиме понуђача ) као понуђач изјављујем да сам сагласан/на да ми депозит у износу од \_\_\_\_\_\_\_\_\_\_\_\_\_\_\_\_\_ динара неће бити враћен;

1. Уколико уплатим депозит а не поднесем понуду;

2. Уколико као понуђач чија је понуда проглашена најповољнијом, по позиву за закључење уговора, не потпишем уговор,

3. Уколико као најповољнији понуђач потпишем уговор а не уплатим целокупну купопродајну цену у року предвиђеном потписаним уговором.

У \_\_\_\_\_\_\_\_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_ године

 ПОНУЂАЧ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 име и презиме

На основу Огласа о отуђењу неизграђеног грађевинског земљишта у јавној својини Града Прокупља, које се налазе у Прокупљу, путем јавног надметања а који је објављен у дневном листу „Политика“ дана 24.07.2025. Године, дајем следећу

**И З Ј А В У**

Као заинтересовано лице за куповину непокретности у јавној својини Града Прокупља ближе наведену у Огласу као „Предмет отуђења“ **и з ј а в љ у ј е м** да прихватам све услове из огласа.

У Прокупљу, \_\_\_\_\_\_\_\_\_\_\_\_\_\_\_. године

 ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_